Pod tehnično varovanje štejemo video nadzor hiše, protivlomne, protiropne, protipožarne in druge varnostne sisteme. Priporočljivo je, da z alarmnim sistemom zavarujete vse dostope skozi okna in vrata, kjer bi se vlomilec lahko odločil vstopiti. Od tega, ali želite, da je objekt varovan le v času vaše odsotnosti ali tudi takrat, ko ste doma, je odvisno, kakšne vrste senzorjev boste izbrali. Senzorji, ki zaznajo gibanje, so primerni samo za varovanje vašega doma, ko vas ni doma. Ko senzorji zaznajo gibanje, se sproži alarm. V primeru, da želite nenehno varovanje doma, se na okna in vrata namesti magnetne kontakte, ki zaznavajo nepooblaščeno odpiranje.
Za varovanje hiše je odličen način video nadzorni sistem. Po želji lahko v živo spremljate dogajanje v notranjosti ali okolici vaše hiše, bolj uporabna pa je možnost ogleda posnetkov za nazaj. Poleg tega, da video nadzor pripomore k zanesljivemu varovanju vaše hiše, nameščene kamere že s psihološkim učinkom preženejo vsiljivce. Koliko stane tehnično varovanje, je odvisno od več dejavnikov, še posebej, kakšne kvalitete opremo izberete in za katerega ponudnika se odločite. Kamere za video nadzor lahko dobite že od 100 do 500 €/kos, medtem ko osnovni hišni alarm stane od 800 do 2500 €.
Preverite tudi: SENČILA: CENE, TRENDI, IDEJE IN PREVERJENI PONUDNIKI SENČIL